laion/Wikipedia-Exotic huggingface dataset:
পুনম পাণ্ডে

পুনম পাণ্ডে (জন্ম: ১১ মার্চ ১৯৯১) একজন ভারতীয় মডেল এবং চলচ্চিত্র অভিনেত্রী। তিনি বলিউড ও তেলুগু চলচ্চিত্রে অভিনয়ের জন্য অধিক পরিচিত। একজন মডেল হিসেবে তিনি তার কর্মজীবন শুরু করেন। গ্রেডারাক্স ম্যানহান্ট এবং মেগামডেল প্রতিযোগিতা সেরা নয়ে অবস্থান করেন এবং ২০১০-এ ফ্যাশন ম্যাগাজিনের প্রচ্ছদে তার ছবি স্থান পায়। ২০১১ সালে তিনি ২৯ টি বর্ষপঞ্জিরর জন্য ছবি তোলেন। কিংফিশার বর্ষপঞ্জিতে তার স্থান হয়। ১ ফেব্রুয়ারি ২০২৪ পান্ডের ইন্সটাগ্রামে জরায়ুমুখ ক্যান্সারে তার মৃত্যুর খবর ছড়িয়ে পড়ে। তার মৃত্যুর খবরে কঙ্গনা রানাউত থেকে অনুপম খেরের মত ব্যক্তিত্বরাও শোক প্রকাশ করেন। মাত্র ৩৩ বছর বয়সে তার প্রয়াণের খবর শিরোনাম হয় সংবাদমাধ্যমগুলোতে। কিন্তু ২৪ ঘণ্টা পরই তার ইনস্টাগ্রামে এক ভিডিও পোস্টে পাণ্ডেকে বলতে দেখা যায় যে তিনি বেঁচে আছেন। জরায়ুমুখ ক্যান্সার বিষয়ে সচেতনতা তৈরি করতেই নিজের মৃত্যুর খবর রটিয়েছেন তিনি। "Poonam Pandey goes nude for bold 'Nasha' poster"। The Times of India। [স্থায়ীভাবে অকার্যকর সংযোগ] "'বেঁচে আছি', ভিডিয়ো বার্তায় ক্ষমা চাইলেন পুনম পান্ডে, কেন মৃত্যুর মিথ্যে নাটক?"। Hindustantimes Bangla। ২০২৪-০২-০৩। সংগ্রহের তারিখ ২০২৪-০২-০৩।  "I dont mind trying for IIMs: Poonam Pandey"। The Times of India। ২০১৩-০৭-২৩ তারিখে মূল থেকে আর্কাইভ করা। সংগ্রহের তারিখ ২০১৬-১১-২০।  "Poonam Pandey Gladrags Magazine Cover Page Hot Stills"। rediff.com। ৬ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৬।  "Meet Kingfisher model Poonam Pandey"। Sify। ২৩ জুন ২০১৫ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৬।  "Birthday Special 5 Controversies Of Controversy Queen Poonam Pandey" (Hindi ভাষায়)। সংগ্রহের তারিখ ১১ মার্চ ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) ‘বেঁচে আছি’, মৃত্যুর খবরের পর বললেন পুনম পাণ্ডে, বিডিনিউজ টুয়েন্টি ফোর ডটকম, ৩ ফেব্রুয়ারি ২০২৪ উইকিমিডিয়া কমন্সে পুনম পাণ্ডে সংক্রান্ত মিডিয়া রয়েছে। ইন্টারনেট মুভি ডেটাবেজে পুনম পাণ্ডে (ইংরেজি) টুইটারে পুনম পাণ্ডে ইন্সটাগ্রামে পুনম পাণ্ডে
ঊষা মুখার্জী

ঊষা মুখার্জী (১৯১৮ - ১৩ জুন ১৯৮২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। ঊষা মুখার্জী ১৯১৮ সালে কলকাতায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম গুরুপ্রসন্ন মুখার্জী ও মাতার নাম মনোরমা দেবী। তার দিদি পারুল মুখার্জী ভারতীয় বিপ্লবী আন্দোলনের অন্যতম গুরুত্বপূর্ণ মহিলা চরিত্র। তার বড়ো ভাই ছিলেন অনুশীলন দলের নেতা অমূল্য মুখার্জী। দাদার আদর্শে প্রভাবিত হয়ে রাজনীতিতে যোগ দেন। ঊষা মুখার্জীর পরিবার রাজনৈতিক পরিবার। ১৯৩৪ সালে পুলিশ তাকে গ্রেপ্তার করে হিজলী জেলে রাজবন্দীরূপে আটকে রাখে। ১৯৩৭ সালে মুক্তি পান। তিনি সমাজ সেবা ও বিপ্লবী কর্মকান্ডে জড়িত ছিলেন। অনুশীলন সমিতির সদস্য ছিলেন। ঊষা মুখার্জী ১৯৮২ সালের ১৩ জুন মৃত্যুবরণ করেন। ত্রৈলোক্যনাথ চক্রবর্তী (ঢাকা বইমেলা ২০০৪)। জেলে ত্রিশ বছর, পাক ভারতের স্বাধীনতা সংগ্রাম,। ঢাকা: ধ্রুপদ সাহিত্যাঙ্গণ। পৃষ্ঠা ২২০। আইএসবিএন 984-8457-00-3।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৪৪-১৪৫। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য) সংবাদদাতা, শান্তিরঞ্জন ভৌমিক (১৩ ডিসেম্বর ২০১৬)। "কুমিল্লার নারীসমাজ আন্দোলন ও সমাজসেবায়"। কুমিল্লার কাগজ। ১৩ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৬।
ফুরাহ

ফুরাহ (আরবি: فُرح) হলো ইয়েমেনের কামারান দ্বীপের একটি উপকূলীয় শহর। এর অবস্থান হল ১৫°১৭′৫″ উত্তর ৪২°৩৩′৫″ পূর্ব﻿ / ﻿১৫.২৮৪৭২° উত্তর ৪২.৫৫১৩৯° পূর্ব﻿ / 15.28472; 42.55139.
মিরপুর সেনানিবাস

মিরপুর সেনানিবাস বাংলাদেশের রাজধানী ঢাকার মিরপুরে অবস্থিত বাংলাদেশ সেনা বাহিনীর একটি আবাসিক ঘাঁটি। এটির পাশেই মিরপুর ডি,ও,এইচ,এস অবস্থিত। ন্যাশনাল ডিফেন্স কলেজ বাংলাদেশ ডিফেন্স সার্ভিসেস কমান্ড এন্ড স্টাফ কলেজ (বাংলাদেশ) বাংলাদেশ ইউনিভার্সিটি অব প্রফেশনালস মিলিটারি ইনস্টিটিউট অব সায়েন্স এ্যান্ড টেকনোলজি মিরপুর ক্যান্টনমেন্ট পাবলিক স্কুল ও কলেজ ৬ষ্ঠ স্বাধীন আকাশ প্রতিরক্ষা আর্টিলারি ব্রিগেড "বাংলাদেশ তথ্য বাতায়ন (সংগৃহীতঃ ১৬ নভেম্বর, ২০১৬)"। ৫ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৬।
পারুল মুখার্জী

পারুল মুখার্জী (১৯১৫ - ২০ এপ্রিল ১৯৯০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। আসল নাম পারুলবালা মুখোপাধ্যায়। তিনি ১৯১৫ সালে কলকাতায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম গুরুপ্রসন্ন মুখার্জী ও মাতার নাম মনোরমা দেবী। তার ছোট বোন ঊষা মুখার্জীও বিপ্লবী আন্দোলনের সাথে জড়িত ছিলেন । তার বড়ো ভাই ছিলেন অনুশীলন দলের নেতা অমূল্য মুখার্জী। দাদার আদর্শে প্রভাবিত হয়ে রাজনীতিতে যোগ দেন। পারুল মুখার্জীর পরিবার ছিল রাজনৈতিক পরিবার। বাঙালি মহিলা স্বাধীনতা সংগ্রামী দের ভেতর অত্যন্ত উল্লেখযোগ্য নাম পারুল মুখার্জী। বিপ্লবী পূর্নানন্দ দাশগুপ্তের হাত ধরে তিনি গুপ্ত বিপ্লবী দলের সদস্য হন। শান্তি, নীহার, আরতি, খুকি শোভারানী, রানী, সুরমাদেবী ইত্যাদি অসংখ্য ছদ্মনামে সক্রিয় ছিলেন। পূর্নানন্দ দাশগুপ্ত আর শ্যামবিনোদ রায়চৌধুরী ছাড়া তার আসল নাম কেউই জানতেননা। উত্তর ২৪ পরগনার টিটাগড়, গোয়ালাপাড়ায় বিপ্লবীদের গোপন অস্ত্র ঘাঁটি থেকে ১৯৩৫ সালে পুলিশ তাকে গ্রেপ্তার করে। ঐ বছর ৩১ অক্টোবর স্পেশাল ট্রাইবুন্যালে অন্যান্য পুরুষ বন্দীদের সাথে তার নামেও মামলা চলে। সহকর্মীদের সাথে পাল্লা দিয়ে বোমা, বিস্ফোরক তৈরী, লাঠিখেলা ইত্যাদিতে পারদর্শী ছিলেন তিনি। ১৯৩৯ সালে মুক্তি পান। টিটাগড় ষড়যন্ত্র মামলার অন্যতম আসামী ছিলেন। তিনি সমাজ সেবা ও বিপ্লবী কর্মকান্ডে জড়িত ছিলেন। অনুশীলন সমিতির সদস্য ছিলেন। বিপ্লবী দাদার প্রভাবে প্রভাবান্বিত হয়ে পারুল মুখার্জী কুমিল্লায় একটি বিশেষ সম্মেলন উপলক্ষ্যে স্বেচ্ছাসেবিকা বাহিনী গঠন করেছিলেন। পারুল মুখার্জী ১৯৩৯ সালে মুক্তি লাভের পরে নিঃসঙ্গ জীবন কাটিয়েছেন। ১৯৯০ সালের ২০ এপ্রিল মৃত্যুবরণ করেন। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৪৪-১৪৫। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য) চিন্ময় চৌধুরী। স্বাধীনতা আন্দোলনে সশস্ত্র বিপ্লবী নারী। কলকাতা: দেজ পাবলিশিং।  সংবাদদাতা, শান্তিরঞ্জন ভৌমিক (১৩ ডিসেম্বর ২০১৬)। "কুমিল্লার নারীসমাজ আন্দোলন ও সমাজসেবায়"। কুমিল্লার কাগজ। ১৩ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৬।
রাজেন্দ্রপুর সেনানিবাস

রাজেন্দ্রপুর সেনানিবাস বাংলাদেশের গাজীপুর জেলার রাজেন্দ্রপুরে অবস্থিত বাংলাদেশ সেনা বাহিনীর একটি আবাসিক ঘাঁটি। সম্মিলিত সামরিক হাসপাতাল অর্ডন্যান্স সেন্টার এন্ড স্কুল রাজেন্দ্রপুর ক্যান্টনমেন্ট পাবলিক স্কুল ও কলেজ বাংলাদেশ ইনস্টিটিউট অব পিস সাপোর্ট অপারেশন ট্রেনিং ৯০২ কেন্দ্রীয় ওয়ার্কশপ ইএমই স্টেশন সদর, রাজেন্দ্রপুর সেনানিবাস জাহানাবাদ সেনানিবাস কাপ্তাই সেনানিবাস হালিশহর সেনানিবাস "রাজেন্দ্রপুর সেনানিবাস পরিদর্শন করেছেন বিসওয়াল"। ঢাকা টাইমস। ২৮ নভেম্বর ২০১৪। ২৩ মে ২০১৮ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।
ফিলিপাইন–হংকং সম্পর্ক

ফিলিপাইন–হংকং সম্পর্ক হল ফিলিপাইন এবং হংকং-এর বিশেষ প্রশাসনিক অঞ্চলের মধ্যে বিদ্যমান দ্বিপাক্ষিক সম্পর্ক। হংকং এর সাধারণ আইন অনুযায়ী গণপ্রজাতন্ত্রী চীনই হংকং-এর কূটনৈতিক এবং প্রতিরক্ষাবিষয়ক সকল কিছু পালন করবে। তবে হংকং উল্লেখযোগ্য স্বায়ত্তশাসন পেয়ে থাকে, এবং সার্বভৌম রাষ্ট্রসমূহের সাথে সম্পর্কস্থাপন ও "সঠিক ক্ষেত্রে" তা প্রয়োগও করতে পারে। দুই দেশের মধ্যকার সম্পর্ক ২০১০-এর ম্যানিলার জিম্মি ঘটনায় কিছুটা বিঘ্নিত হলেও ২০১৪ সালের এপ্রিল মাস থেকে তা আবার স্বাভাবিক হয়ে যায়। চীনা ভূমিতে দেশটির কূটনৈতিক মিশনের অংশ হিসেবে হংকংয়ে ফিলিপাইনের একটি কনস্যুলেট জেনারেল ছিল। ১৯৪৭ সালের মার্চ মাসে কনস্যুলেট হিসেবে হংকংয়ে প্রথম ফিলিপিনো কূটনৈতিক মিশনের যাত্রা শুরু হয়। ১৯৫৮ সালে এটি কনস্যুলেট জেনারেলে উন্নীত হয়। ১লা জুলাই, ১৯৯৭ সালে যুক্তরাজ্য চীন থেকে হংকংয়ে সার্বভৌমত্ব স্থানান্তর করে। হংকং-এ কনস্যুলেট জেনারেলের কার্যক্রম পরিচালনা এবং তদারকি প্রসঙ্গে ১৯৯৬ সালের ২৬শে নভেম্বরেই ফিলিপাইন ও চীন একটি সম্মতিপত্রে স্বাক্ষর করে। কূটনৈতিক মিশনটি হংকং-এ ফিলিপাইনের নানাবিধ আগ্রহের কেন্দ্র হিসেবে সম্পর্ক পরিচালনা করে, বিশেষ করে হংকং-এর ক্রমবর্ধিষ্ণু ফিলিপিনো সম্প্রদায়ের জন্য। ২০১০-এর ম্যানিলার জিম্মি ঘটনার পর এ দুই দেশের মধ্যকার সম্পর্কে দাগ পড়ে। জিম্মি অবস্থায় হংকংয়ের অধিবাসীদের জীবনহানি ঘটে। হংকংয়ের নিরাপত্তা দপ্তর ঐ ঘটনার জেরে কালো তালিকাভুক্ত ফিলিপিনোদের উপর বহির্গামী ভ্রমণ সতর্কতা জারি করে। ২০১৩ সালে হংকং বিশ্ববিদ্যালয় বৈদেশিক সরকার ও জাতির উপর জণগনের অভিমত বিষয়ে এক জরিপ পরিচালনা করে। ফিলিপাইন সরকারের ক্ষেত্রে দেখা যায় যে ৮৬ শতাংশ ব্যক্তিই একে অপছন্দ করে, মাত্র ১ শতাংশই পছন্দ করেছে। আর ফিলিপাইনের অধিবাসীদের ক্ষেত্রে ৪১ শতাংশ ব্যক্তি পছন্দ আর ১১ শতাংশ ব্যক্তি অপছন্দ করেছে। ২০১৪ সালের এপ্রিল মাসে আলোচিত এ ঘটনার বিষয়ে সমঝোতার সম্মতি হওয়ায় হংকং এবং ফিলিপাইনের মধ্যকার সম্পর্ক আবারও স্বাভাবিক হয়ে ওঠে। ২৩ এপ্রিল, ২০১৪ সালে প্রকাশিত বিবৃতিতে উক্ত ঘটনার জন্য ফিলিপাইন "তীব্রভাবে দুঃখ প্রকাশ এবং গভীর সমবেদনা" জানায়। ম্যানিলার মেয়র জোসেফ এস্ট্রাডা এবং তার প্রতিনিধি ঘটনাটির স্বাভাবিকীকরণের উদ্দেশ্যে ২২শে এপ্রিল হংকং-এ যান। হংকং ফিলিপিনো কূটনীতিক এবং কর্মকর্তাদের জন্য বিনা ভিসায় যাতায়াতের সুযোগ পুনরায় চালু করে, যা ২০১৪ সালের জানুয়ারি মাসে বন্ধ করা হয়েছিল। ফিলিপিনোদের উপর জারি করা যাত্রা সতর্কতাও হংকং প্রত্যাহার করে নেয়। ফিলিপাইনের পর্যটন মন্ত্রণালয় জানায় যে ২০১৩ সালে হংকং থেকে ফিলিপাইনে আসা পর্যটকদের সংখ্যা ছিল প্রায় ১১৮,৬৬৬, যা ২০১১ সাল থেকে ২.৭৮ শতাংশ বেড়েছিল। হংকং ফিলিপিনোদের জন্য নবম জনপ্রিয় পর্যটন স্থল। ২০১০ সালে হংকংয়ে আসা ফিলিপিনো পর্যটকদের সংখ্যা ছিল প্রায় ৬৫৯,৮২৯। হংকং-এ প্রায় ১৪০,০০০ ফিলিপিনো রয়েছে। বাসিন্দাদের অধিকাংশই বৈদেশিক গৃহকর্মী হিসেবে কাজ করে থাকে। ":::: Consulate General Of The Philippines ::::Hk Sar ::::"। Philcongen-hk.com। সংগ্রহের তারিখ ২০১৩-০৯-০১।  Carney, John। "Philippines 'as risky as Syria' for Hong Kong tourists, as black travel alert remains | South China Morning Post"। Scmp.com। সংগ্রহের তারিখ ২০১৩-০৯-০১।  "'Dislike' of PHL govt, Filipinos high among Hong Kong residents, survey says | News | GMA News Online"। Gmanetwork.com। ২০১৩-০৬-০৬। সংগ্রহের তারিখ ২০১৩-০৯-০১।  "My Filipino one and only"। ২৯ জুন ২০১১ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৬।  টেমপ্লেট:হংকংয়ের বৈদেশিক সম্পর্ক টেমপ্লেট:ফিলিপাইনের বৈদেশিক সম্পর্ক
ঊষা গুহ

ঊষা গুহ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। ঊষা গুহ ১৮৯৯ সালে ময়মনসিংহে জন্মগ্রহণ করেন। তার পিতার নাম অভয়চন্দ্র ঘোষ ও মাতার নাম হেমাঙ্গিনী দেবী। । ১৯২১ সালে গান্ধীজীর আহ্বানে তিনি দেশাত্মবােধের প্রেরণা পান। ১৯৩০ সালে নােয়াখালিতে তিনি লবণ-সত্যাগ্রহ করেন। ১৯৩২ সালেও আইন-অমান্য আন্দোলনে তিনি অংশগ্রহণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দলের কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯৩২ সালের আন্দোলনের সময়ের একটি ঘটনা উল্লেখযােগ্য। একদিন নবাবগঞ্জ থানার গালিমপুর গ্রামে একটি ঘরােয়া বৈঠক অনুষ্ঠিত হয় কর্মী সুনীতি বসু ও উষা গুহের উদ্যোগে। সেই সময়ে প্রায় দুইশত গুর্খা সৈন্য সেই বাড়ি ঘেরাও করে। তখন বিকাল ৪টা। পুলিস সুনীতি বসু ও উষা গুহকে গ্রেপ্তার করে নিয়ে হাঁটাতে আরম্ভ করে। প্রায় ৬-৭ মাইল হাঁটাবার পর রাত্রি আটটার সময় তাদের নবাবগঞ্জ থানায় নিয়ে যায়। তারপরে জঙ্গলের একটা নিবিড় বেতঝােপের মধ্যে তাদের দুজনকে ধাক্কা দিয়ে ঠেলে ফেলে তারা চলে যায়। বেতঝােপটা এত ঘন। ছিল যে, আকাশও দেখা যাচ্ছিল না, তার ভিতর থেকে বেরিয়ে আসাও অসম্ভব। ভাের হলে পুলিস দেখল যে, ঐ নিবিড় জঙ্গলের মধ্যে দুটি গান্ধী অনুগতা স্বদেশভক্ত নারী তখনও বেঁচে আছেন, বাঘে খায় নি। সেখান থেকে আবার তাদের থানায় নিয়ে যায়। থানাতে নিয়ে গিয়ে কুৎসিত গালাগালি করেও দারােগা তাদের মনােবল বিন্দুমাত্রও ক্ষুণ্ণ করতে পারে নি। কোর্টে মামলা শুরু হ’ল। তিনমাস হাজতবাসের পর তাদের প্রতি একশত টাকা জরিমানা দণ্ডের আদেশ হয়। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ২০৩-২০৪। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
স্মৃতি (বৈদিক শাস্ত্র)

স্মৃতি (সংস্কৃত: स्मृति, IAST: Smṛti), বা সোজাসুজি ভাবে "যা মনে রাখা হয়", হচ্ছে ঐতিহ্যগতভাবে রচিত কিন্তু ক্রমাগত সংশোধিত এক প্রকার বৈদিক শাস্ত্র যা একটি নির্দিষ্ট লেখক দারা রচিত হয়েছে বলে নির্দেশ করে এবং যা প্রজন্ম থেকে প্রজন্ম মুখেমুখে প্রাচারিত এবং সংশোধিত হয়েছিলো।  স্মৃতিকে সাধারণত অমৌলিক কাজ বলে ধরা হয় এবং হিন্দু দর্শনের মীমসঞ্জন শাখা বাদে অন্যান্য শাখায় স্মৃতিকে শ্রুতির তুলনায়, কম নির্ভরযোগ্য বলে মনে করা হয়। স্মৃতি সাহিত্য হচ্ছে বিভিন্ন বৈচিত্রময় গ্রন্থের এক বিশাল সংকলন। এই সংকলনের মধ্যে অন্তর্ভুক্ত হচ্ছে, যা ছয় বেদাঙ্গ (বেদের ঐচ্ছিক চর্চা) সীমাবদ্ধা নয়, মহাকাব্য (মহাভারত ও রামায়ণ), ধর্মসূত্র এবং ধর্মশাস্ত্র (বা স্মৃতিশাস্ত্রসমূহ), অর্থশাস্ত্র, বিভিন্ন পুরাণ, কাব্য বা কবি সাহিত্য, ব্যাপক ভাষ্য বা ব্যাখ্যা (বিভিন্ন শ্রুতি ও অ-শ্রুতি গ্রন্থের পর্যালোচনা ও মন্তব্য),এবং রাজনীতি, নৈতিকতা (নীতিশাস্ত্র), সংস্কৃতি, শিল্প ও সমাজ সম্পর্কে ব্যাপক নিবন্ধ(সারসংক্ষেপ)। প্রত্যেক স্মৃতি পাঠকে বিভিন্ন সংস্করনে ও বিভিন্ন ব্যাখ্যায় পাওয়া যায়। প্রাচীন ও মধ্যযুগীয় হিন্দু ঐতিহ্যের মধ্যে স্মৃতিকে সবচেয়ে অবাধ বলে ধারণা করা হয় যা যে কেউ লিখতে বা পুনর্বিন্যস্ত করতে পারতো। স্মৃতি হচ্ছে একটি সংস্কৃত শব্দ, যার মূল হচ্ছে স্মর(स्मर), যার অর্থ "স্মৃতি, স্মৃতিচারণ, চিন্তা বা মনের কথা বলা," বা কেবলই "স্মৃতি"। এই শব্দটিকে প্রাচীন বৈদিক সাহিত্যে পাওয়া যায়, বিশেষ করে ছান্দোগ্যোপনিষদ্‌ এর ৭.১৩ অনুচ্ছেদে। পরবর্তীতে এবং আধুনিক সাহিত্যে, এই শব্দটিকে ব্যাখ্যা করা হয় ঐতিহ্য বা স্মরণ হিসেবে এবং এর পাশাপাশি বৈদিক পরবর্তী ধর্মশাস্ত্রের "ঐতিহ্যসমুহ যা মনে রাখা হয়েছে" হিসেবে। ডেভিড ব্রিক এর মতে স্মৃতির সঠিক বা আসল মানে হচ্ছে ঐতিহ্য, গ্রন্থ নয়। স্মৃতিকে আবার "১৮" নাম্বার এর প্রতীকী সমার্থক শব্দ হিসেবে ধরা হয়, যা ভারতীয় ঐতিহ্যের সেই ১৮ জন পন্ডিতকে নির্দেশ করে যারা ধর্ম সম্পর্কে স্মৃতি শাস্ত্র লিখেছিলো (যার বেশীরভাগই হারিয়ে গিয়েছে)। ভাষাগত দিক দিয়ে, স্মৃতি হচ্ছে স্লোকের এক প্রকারের ছন্দের নাম। হিন্দু পুরাণ অনুযায়ী, স্মৃতি হচ্ছে দেবতা ধর্ম ও মেধার মেয়ে। Wendy Doniger O'Flaherty (1988), Textual Sources for the Study of Hinduism, Manchester University Press, আইএসবিএন ০-৭১৯০-১৮৬৭-৬, pages 2-3 James Lochtefeld (2002), "Smrti", The Illustrated Encyclopedia of Hinduism, Vol. 2: N–Z, Rosen Publishing, আইএসবিএন ৯৭৮-০৮২৩৯৩১৭৯৮, page 656-657 Purushottama Bilimoria (2011), The idea of Hindu law, Journal of Oriental Society of Australia, Vol. 43, pages 103-130 Roy Perrett (1998), Hindu Ethics: A Philosophical Study, University of Hawaii Press, আইএসবিএন ৯৭৮-০৮২৪৮২০৮৫৫, pages 16-18 Sheldon Pollock (2011), Boundaries, Dynamics and Construction of Traditions in South Asia (Editor: Federico Squarcini), Anthem, আইএসবিএন ৯৭৮-০৮৫৭২৮৪৩০৩, pages 41-58 smRti Monier-Williams' Sanskrit-English Dictionary, Cologne Digital Sanskrit Lexicon, Germany Brick, David. 2006. pp. 295-301 Manmatha Nath Dutt, গুগল বইয়ে A Prose English Translation of Srimadbhagavatam, পৃ. RA3-PA5, literally, prudence
ইমাম রেজার মাজার

ইমাম রেজার মাজার ইরানের মাশহাদে অবস্থিত দ্বাদশবাদী শিয়া মুসলমানদের বারো ইমামের অন্তর্ভুক্ত অষ্টম ইমাম আলী রেজার মাজার শরীফ। মাজার শরীফের ভবনটিতে একটি জাদুঘর রয়েছে। আয়তনের দিক থেকে এই মসজিদটি পৃথিবীর সর্ব বৃহৎ এবং ধারণ ক্ষমতার দিক থেকে দ্বিতীয় সর্ব বৃহৎ মসজিদ। ভবনটির সাথে ঘোহারশাদ মসজিদ, একটি জাদুঘর, একটি পাঠাগার, চারটি শিক্ষা প্রতিষ্ঠান, একটি সমাধি ক্ষেত্র, রাজাভী ইউনিভার্সিটি অব ইসলামিক সায়েন্সেস, জিয়ারতকারীদের জন্য খাবার ঘর, সালাত আদায়ের জন্য বিশাল কক্ষ এবং আরো অনেক ভবন রয়েছে। ইরানের পর্যটন কেন্দ্রগুলোর মধ্যে ইমাম রেজার মাজার ভবনটি অন্যতম একটি। মাজার ভবনটির একার আয়তন ২৬৭,০৭৮ মিটার২ যেখানে মাজারের সাতটি প্রাঙ্গনের আয়তন ৩৩১,৫৭৮ মিটার২ - মোট ৫,৯৮,৬৫৭ মি২ (৬৪,৪৩,৮৯০ ফু২). প্রতি বছর ইমাম রেজার মাজারে ডাস্ট ক্লিয়ারিং উৎসব পালিত হয়। হেরেমের পশ্চিম পাশে একটি মসজিদ রয়েছে। মসজিদটির নাম বালা সার মসজিদ যার অর্থ মাথার উপর। মজসিদটির এরূপ নামকরণ করার কারণ হল জিয়ারতকারীরা মসজিদটিতে ইমাম রেজার রওজার পশ্চিম দিক থেকে প্রবেশ করে। মাশহাদের পুরাতন মসজিদগুলোর মমধ্যে বাকা সার মমসজিদটি অন্যতম এবং মসজিদটি মাহমুদ গজনীর শাসন আমলের সময় নির্মিত হয়েছিল। এই বারান্দা বা উদ্যানটির মোট আয়তন ৩৬৫ বর্গ মিটার এবং এটি শানে জামহুরি ই ইসলামি এর পূর্ব পাশে অবস্থিত। এটিতে সোনালি রং করা হয়েছে এবং ১৩৭১ হিজরীতে উদ্যানটির উদ্বোধন কর হয়। এখানকার অন্যান্য উদ্যানগুলো হল দর-আল এখলাস, দার-আল-শুকর, দার-আল-সালাম এবং দার-আল- যেকর আল্লাহভের্দি খানের মাজারের উপর অষ্টকোণী এই গম্বুজটি নির্মাণ করা হয়। আল্লাহভের্দি খান শাহ আআব্বাসের সেনাপতিদের একজন ছিলেন। এটি হেরেমের উত্তর-পূর্ব পাশে অবস্থিত এবং রঙ্গিন টাইলস ও অপরূপ কারুকার্যে সজ্জিত করা হয়েছে। হেরেমের মধ্যে অবস্থিতত কারুকার্যগুলোী মধ্যে এটি অন্যতম। এই গম্বুজটি হেরেমের পূর্ব পাশে অবস্থিত। শাহ আব্বাসের অন্যতম মন্ত্রী হাতেম বেইক অর্দবাদি ১০১০ হিজরীতে গম্বুজটি নির্মাণ করেন। ইমাম রিধার রওজার উপর অবস্থিত সোনালী রঙের গম্বুজটি বেশ গুরুত্ববহন করে। গম্বুজটির উচ্চতা ৩১.২০ মিটার। আলী রেজা আব্বাসসী গম্বুজটির চারপাশে বিশাল লিপি অঙ্কন লরেছেন। জাদুঘরটি আস্তান কুদস জাদুঘরের পাশেই অবস্থিত। জাদুঘরটিতে পবিত্র কোরআন শরীফের মূল্যবান পান্ডুলিপি সংরক্ষিত রয়েছে। পান্ডুলিপিগুলোর মধ্যে কয়েকটি পান্ডুলিপি সোনালী অক্ষরে লেখা হয়েছে। ১৩৬৪ হিজরীতে জাদুঘরটি উদ্বোধন করা হয়। সবচেয়ে পুরাতন পান্ডুলিপিটি হরিণের চামড়ায় কুফি লিপিতে লেখা হয়েছিল এবং এটি প্রথম হিজরী শতাব্দীতে লেখা হয়েছিল। "The Islamic Seminaries At The Holy Shrine"। Imam Reza (A.S.) Network। ২০০৮-০৫-৩০ তারিখে মূল থেকে আর্কাইভ করা। সংগ্রহের তারিখ ২০০৯-০৫-২৬।  "Sacred Sites: Mashhad, Iran"। sacredsites.com। ২০১০-১১-২৭ তারিখে মূল থেকে আর্কাইভ করা। সংগ্রহের তারিখ ২০০৬-০৩-১৩।  "Religious Tourism Potentials Rich"। Iran Daily। জুন ১২, ২০০৮ তারিখে মূল থেকে আর্কাইভ করা। সংগ্রহের তারিখ ২০০৯-০৫-২৫।  "The Glory of the Islamic World"। Imam Reza (A.S.) Network। ২০১০-০৬-১২ তারিখে মূল থেকে আর্কাইভ করা। সংগ্রহের তারিখ ২০০৯-০৫-২৫।  "غبارروبی حرم رضوی توسط امام خامنه ای"। آپارات।
হারুন-উর রশিদ (বীর প্রতীক)

হারুন-উর রশিদ (জন্ম: ১৯৫৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। হারুন-উর রশিদ-এর জন্ম কিশোরগঞ্জ জেলার বাজিতপুর ‍উপজেলায়। তার বাবার নাম সুলতান ভূঁইয়া এবং মায়ের নাম উমরিচান বেগম। তার স্ত্রীর নাম হীরাঝিল বেগম। এ দম্পতির তিন ছেলে ও এক মেয়ে। ১৯৭১ সালে হারুন-উর রশিদ টাঙ্গাইলের মির্জাপুর সংলগ্ন গড়াইয়ে একটি বস্ত্র কারখানায় চাকরি করতেন। মুক্তিযুদ্ধ শুরু হলে তিনি নিজ এলাকা বাজিতপুরে চলে যান। ভারতে ইকো ওয়ান ট্রেনিং সেন্টারে প্রশিক্ষণ নেন। এরপর মেজবাহ উদ্দিন খানের নেতৃত্বে দেশে আসেন। তার দলনেতা ছিলেন মুজিবুর রহমান মাস্টার। হারুন-উর রশিদ কিশোরগঞ্জ জেলার ভৈরব উপজেলার ছয়ছটি, কুলিয়ারচর, নরসিংদী জেলার হাঁটুভাঙ্গা ও বেলাবসহ আরও কয়েকটি স্থানে যুদ্ধ করেন। বেলাব যুদ্ধে পাকিস্তানি বাহিনীর ব্যাপক ক্ষয়ক্ষতি হয়। এই যুদ্ধে তিনি যথেষ্ট কৃতিত্ব দেখান। ১৯৭১ সালের ২০ অক্টোবর গণবাহিনীর দেড় শ মুক্তিযোদ্ধা তিন দলে বিভক্ত হয়ে রাতের অন্ধকারে নিঃশব্দে এগিয়ে চলেছেন। তারা ঘড়ির কাঁটায় রাত সাড়ে তিনটা বাজার সঙ্গে সঙ্গে সরারচর রেলস্টেশন ও পার্শ্ববর্তী পাকিস্তানি অবস্থানে আক্রমণ করবেন। মুক্তিযোদ্ধা হারুন-উর রশিদও একটি দলের সঙ্গে রয়েছেন। সরারচরের অবস্থান কিশোরগঞ্জ জেলার বাজিতপুর উপজেলায়। মুক্তিযুদ্ধ চলাকালে এই রেলস্টেশনের গুরুত্ব ছিল অপরিসীম। পরিকল্পনামতো মুক্তিযোদ্ধাদের একটি দল মাইনের সাহায্যে নিকটবর্তী ঝুমাপুর রেলসেতু ধ্বংস করে। দ্বিতীয় দল বিস্ফোরণের শব্দ শোনার সঙ্গে সঙ্গে সরারচর রেলস্টেশনে অবস্থানরত রাজাকারদের ওপর আক্রমণ করে। তৃতীয় দল একই সময়ে পার্শ্ববর্তী শিবনাথ স্কুলে অবস্থানরত পাকিস্তানি ৭০ উইং রেঞ্জার্স ফোর্সের ওপর আক্রমণ করে। সে সময় রেঞ্জার্স ফোর্স পাকিস্তান সেনাবাহিনীর সঙ্গে সংযুক্ত ছিল। সরারচর রেলস্টেশনে দুজন রাজাকার নিহত হয়। অন্যরা আহত অবস্থায় পালিয়ে যায়। শিবনাথ স্কুলে কয়েকজন রাজাকার ও রেঞ্জার্স ফোর্সের একজন নিহত হয়। পরের দিন ও সারা রাত সব মুক্তিযোদ্ধা মিলে শিবনাথ স্কুলে অবস্থানরত পাকিস্তানি রেঞ্জার্স ও রাজাকারদের অবরোধ করে রাখেন। তখন এখানে তুমুল যুদ্ধ হয়। শেষ রাতে পাকিস্তানি রেঞ্জার্স ও রাজাকাররা সরারচর থেকে পালিয়ে যায়। এই যুদ্ধে মুক্তিবাহিনীর ছয়জন শহীদ ও কয়েকজন আহত হন। সরারচরের যুদ্ধে মুক্তিযোদ্ধা হারুন-উর রশিদ যথেষ্ট সাহস ও বীরত্ব প্রদর্শন করেন। এ যুদ্ধে বিশেষ অবদানের জন্য তিনি বীর প্রতীক খেতাব পান। বীর প্রতীক "তোমাদের এ ঋণ শোধ হবে না"[স্থায়ীভাবে অকার্যকর সংযোগ], দৈনিক প্রথম আলো, তারিখ: ২৯-০৪-২০১১ একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪১৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৯। আইএসবিএন 9789843338884।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
ঢালী আল মামুন

ঢালী আল মামুন বাংলাদেশের একজন অন্যতম উল্লেখযোগ্য দৃশ্য শিল্পী । তার জন্ম ১৯৫৮ খ্রিষ্টাব্দে চাদঁপুর জেলায়।বর্তমানে তিনি চট্টগ্রাম বিশ্ববিদ্যালয়ের চারুকলা ইনস্টিটিউটে অধ্যাপক হিসেবে দায়িত্ব পালন করছেন। ১৯৮২ সালে চট্টগ্রাম বিশ্ববিদ্যালয় থেকে চারুকলা বিষয়ে স্নাতকোত্তর পাশ করেন। ১৯৯৩-৯৪ সালে জার্মান সরকারের বৃত্তি নিয়ে চারুশিল্পে উচ্চতর ডিএএডি কোর্স সম্পন্ন করেন। •২০০০ সালে তিনি বাংলাদেশের প্রধান স্বীকৃতি সমূহের মধ্যে অন্যতম বাংলাদেশ শিল্পকলা একাডেমী পদক পান। •২০০৬ সালে ঢাকায় আয়োজিত দ্বাদশ এশীয় চারুকলা প্রদর্শনীতে গ্র্যান্ড পুরস্কার পান। •২০১৩ সালে ইতালির ভেনিসে আয়োজিত ৫৫তম বিয়েনালে তিনি বাংলাদেশের প্রতিনিধিত্ব করেন। ৮০ দশকে বাংলাদেশের শিল্পীদের একটা দল প্রাচীন পথ থেকে দূরে সরে এক নতুন পথে হাটঁতে শুরু করেছিল। ঐ দলটির নাম ছিল "সময়"। আর এই "সময়" দলটি অন্যতম নেতৃত্বস্থানীয় একজন হলেন শিল্প ঢালী আল মামুন। আরো ছিলেন নিসার হোসেন,আজিজ শরাফী, ওয়াকিলুর রহমান, দিলারা বেগম জলি, হাবিবুর রহমান, শিশির ভট্টাচার্য্যের মতো শিল্পীরা। যাঁরা বিমূর্ত চিত্ররীতির জেঁকে বসা আধিপত্যের বিরুদ্ধে বীতস্পৃহ হয়ে পড়েছিলেন। তাদের প্রতিবাদ কেবল চিত্ররীতির বিরুদ্ধেই ছিল না। তাদের মনে হয়েছিল, সেই চিত্ররীতি দেশের সমকালীন ইতিহাসের অভিজ্ঞতাকে নাকচ করে দিচ্ছে, শিল্পকর্মকে পর্যবসিত করেছে ক্যানভাসের নিছক উপরিতলের বর্ণভঙ্গিমায়। ২০১৯-মাঝি ইন্টারন্যাশনাল আর্ট রেসিডেন্সি প্রোগ্রাম, ভেনিস, ইতালি [১] [২] ২০১৮-“ড্রইং এন্ড থিঙ্কিং, থিঙ্কিং এন্ড ড্রইং-১” (কলা কেন্দ্র, মোহাম্মদপুর, ঢাকা) [৩] [৪] ওয়েব্যাক মেশিনে আর্কাইভকৃত ২৪ সেপ্টেম্বর ২০২০ তারিখে ২০১৬-“টাইম, কো-ইন্সিডেন্স অ্যান্ড হিস্টরি” (বেঙ্গল ফাউন্ডেশন) ২০১২-"অপনয়ন",বেঙ্গল গ‍্যালারী,গুলশান ,ঢাকা। ২০০৯-"কাগজের ছায়া" (কোলাবরেশন উইথ ওয়াকিলুর রহমান), জাতীয় জাদুঘর, ঢাকা, বাংলাদেশ। ২০০৪- "ওয়াটার ইজ ইনোসেন্ট" , অঁলিয়েস ফ্রসেজ, চট্রগ্রাম এবং জাতীয় জাদুঘর, ঢাকা, বাংলাদেশ। স্মারক দুর্ঘটনা বাংলাদেশ জাতীয় জাদুঘর বেঙ্গল ফাউন্ডেশন জাপানের ফুকুওকা এশিয়ান আর্ট মিউজিয়াম নরওয়ের ইবসেন মিউজিয়াম সহ দেশে-বিদেশে সরকারি ও বেসরকারি প্রতিষ্ঠান ও ব্যক্তির সংগ্রহে আছে তার শিল্পকর্ম। ঢালী আল মামুনের এর দুর্ঘটনাসৌধ স্মারক দুর্ঘটনা ২০১৪ সালের সেপ্টেম্বরে ঢাকা বিশ্ববিদ্যালয়ের শামসূন্নাহার হলে স্থাপন করা হয়। টাইম, কো-ইন্সিডেন্স অ্যান্ড হিস্টরি http://archive.prothom-alo.com/detail/date/2012-12-07/news/311380[স্থায়ীভাবে অকার্যকর সংযোগ] স্মারক দুর্ঘটনা ও ঢালী আল মামুন
করুণা ঘোষ

করুণা ঘোষ ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। করুণা ঘোষ ১৯৪২ সালে 'ভারত ছাড়ো' আন্দোলনে যোগ দিয়েছিলেন এবং এর ফলে গ্রেপ্তার হন। তিনি নিরাপত্তারূপে প্রেসিডেন্সি জেলে বন্দী ছিলেন । কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ২৩৮। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)
কিরণবালা রুদ্র

কিরণবালা রুদ্র ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। কিরণবালা রুদ্র ১৮৯৯ সালে ঢাকা জেলার বিক্রমপুরে জন্মগ্রহণ করেন। তার পিতার নাম শশীকুমার দে ও মাতার নাম রাজবালা দেবী। পরিবার থেকেই দেশ প্রেমের প্রেরণা পান তিনি। কিরণবালা রুদ্র পনেরাে বছর বয়সে মুকুন্দদাসের যাত্রা ও স্বদেশী-প্রচার তাঁকে প্রবলভাবে প্রভাবিত করে। পিতার স্বদেশপ্রেমও তাকে উদ্বুদ্ধ করে। অসহযােগ আন্দোলনের সময় দেশবন্ধু ও বাসন্তী দেবী বিক্রমপুরে ও নারায়ণগঞ্জে আন্দোলন প্রচার করতে যান। তখন থেকেই কিরণবালা রুদ্র চরকা কাটা ও খদ্দর ব্যবহার করা আরম্ভ করেন, তিনি খদ্দর ছাড়া অন্য বস্ত্র ব্যবহার করেন না। ১৯৩০ সালে গান্ধীজী বিক্রমপুরে যান। তার আগমনে সমগ্র বিক্রমপুরে চঞ্চল হয়ে ওঠে। সেইসময়ে কিরণবালা রুদ্র শ্বশুরবাড়ির সমস্ত বাধাবিঘ্ন পার হয়ে আন্দোলনে নেমে পড়েন। তারপর তিনি আশালতা সেনের সংস্পর্শে আসেন ও তাঁরা একত্রে কাজ করতে থাকেন— বিক্রমপুরের নানা স্থানে মহিলা-শিবির স্থাপিত হতে থাকে। ১৯৩১ সালে তারা বিক্রমপুরে স্বদেশী পােস্টাফিস স্থাপন করেন। কিছুদিন পরেই পুলিস সেগুলিকে বাজেয়াপ্ত করে। তারা পাইকপাড়ায় মহিলা-সমিতির টাকা দিয়ে জাতীয় বিদ্যালয় প্রতিষ্ঠিত করেন। ১৯৩২ সালের আন্দোলনে যােগদান করার ফলে পাইকপাড়ায় কিরণবালা রুদ্রসহ ১৮ জন মহিলা সত্যাগ্রহী কারাবরণ করেন ও প্রায় দেড়শত মহিলা হাজতবাসের পর মুক্তি পান। ১৯৩২ সালের আন্দোলনে কিরণবালা রুদ্র একবছর আটমাস কারারুদ্ধ থাকেন। ১৯৪২ সালের আন্দোলনে যােগদান করাতে তিনি ঐ সালের অক্টোবর মাসে গ্রেপ্তার হন এবং তার প্রতি দুইবছর কারাদণ্ডের আদেশ হয়। কিন্তু স্বাস্থ্যের কারণে তাকে এক বৎসর পরে মুক্তি দেওয়া হয়। পরে তিনি ভুদান-যঞ্জের সাথে জড়িতছিলেন। কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ২০২-২০৩। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য)